ai4bharat/Pralekha huggingface dataset:
హోం మంత్రిత్వ శాఖ
ఎన్సీఆర్ ప్రాంతంలో భూ ప్రకంపనలు: “భయపాడాల్సిన అవసరం లేదు” అని ప్రకటించిన నేషనల్ సెంటర్ ఫర్ సీస్మోలజీ అధినేత
- న్యూఢిల్లీ- ఎన్సీఆర్ ప్రాంతంలో ఇటీవలి భూప్రకంపనల నేపథ్యంలో సంసిద్ధత మరియు ప్రమాద తీవ్రతను తగ్గించే చర్యలు అవసరమని నొక్కి చెప్పిన ఎన్డీఎంఏ
న్యూఢిల్లీ-ఎన్సీఆర్ ప్రాంతంలో ఇటీవల సంభవించిన పలు భూకంపాలకు సంబంధించి అంతగా భయపడాల్సిన అవసరం లేదని నేషనల్ సెంటర్ ఫర్ సీస్మోలజీ  డైరెక్టర్ డాక్టర్ బి కె బన్సాల్ తెలిపారు. కానీ భూకంప ప్రమాదాన్ని తగ్గించడానికి సంసిద్ధత మరియు తగు ఉపశమన చర్యలు చేపట్టడం చాలా అవసరమని ఆయన నొక్కి చెప్పారు. ఢిల్లీ - ఎన్సీఆర్ ప్రాంతంలో భూకంప ప్రమాదాన్ని తగ్గించడానికి వివిధ ఉపశమనం మరియు సంసిద్ధత చర్యలపై చర్చించడానికి జాతీయ విపత్తు నిర్వహణ ప్రాధికారిక సంస్థ  ఇక్కడ ఏర్పాటు చేసిన ఒక సమావేశంలో డాక్టర్ బన్సాల్ పాల్గొని తన వివరణను వివరించారు. ఢిల్లీ భూకంప చరిత్ర మరియు దాని పరిణామాలను బట్టి చూస్తే, ఢిల్లీ - ఎన్సీఆర్లో చిన్నపాటి భూకంపాలు సంభవించడం అసాధారణ విషయమేమి కాదని డైరెక్టర్, ఎన్సీఎస్ తెలియజేశారు. ఏదేమైనా, భూకంపాలను దాని స్థానం, సమయం మరియు పరిమాణం పరంగా కచ్చితంగా అంచనా వేసే సాంకేతిక పరిజ్ఞానం ప్రపంచంలో లేదని తెలిపారు.
సమావేశం తరువాత, ఈ క్రింది చర్యలు తీసుకోవాలని ఎన్డీఎంఏ ఆయా రాష్ట్రాలను అభ్యర్థించింది:
- రాబోయే రోజుల్లో చేపట్టనున్న నిర్మాణాలను భూకంప స్థితిస్థాపకంగా చేపట్టాలి. దీనికి తోడు హాని కలిగించే బిల్డింగ్ స్టాక్ల నిర్మాణాలను నివారించేలా తగిన నిబంధనలతో కూడిన చట్టాలు పాటించేలా
చర్యలు తీసుకోవాలి.
- హాని కలిగించే ప్రాధాన్యత నిర్మాణాలను గుర్తించడం, మరీ ముఖ్యంగా లైఫ్లైన్ భవనాలను గుర్తించి వాటిని తిరిగి రెట్రోఫిట్ చేయడం. అవసరమైన చోట దశలవారీగా ప్రమాదాన్ని తగ్గించడానికి ప్రైవేట్ భవనాలను కూడా రెట్రోఫిట్ చేయడం మేలు.
- భవిష్యత్తులో భూకంపాలను ఎదుర్కోవటానికి గాను క్రమం తప్పకుండా మాదిరి ప్రమాద ఎదుర్కొను
చర్యలను  నిర్వహించండి. దీనికి తోడు భూకంపం తరువాత తక్షణ ప్రతిస్పందన కోసం నిర్ధారిత ఎస్ఓపీలను అమలులోకి తెచ్చేలా చర్యలు చేపట్టండి,
- భూకంపాలకు సంబంధించి చేయవలసినవి మరియు చేయకూడని పనులను గురించి ప్రజలలో తగిన అవగాహన కార్యక్రమాలు చేపట్టండి.
ఈ సమావేశంలో వాయిస్ కాన్ఫరెన్సింగ్  ద్వారా ఎన్డీఎంఏ సభ్యులు, జాతీయ విపత్తు ప్రతి స్పందన దళం  డైరెక్టర్ జనరల్, మరియు న్యూఢిల్లీ , రాజస్థాన్, హర్యానా మరియు ఉత్తర ప్రదేశ్ యొక్క ఎన్సిటి ప్రభుత్వ సీనియర్ అధికారులు పాల్గొన్నారు.
పర్యటక మంత్రిత్వ శాఖ
'ఏక్ భారత్ శ్రేష్ఠ భారత్' కార్యక్రమం కింద తెలంగాణకు చెందిన విద్యార్థుల బృందం ఫరీదాబాద్ చేరుకుంది
హర్యానా సంస్కృతి, వంటకాలు మరియు జీవనశైలి గురించి నేర్చుకుంటారు
'ఏక్ భారత్, శ్రేష్ఠ భారత్' కార్యక్రమం కింద తెలంగాణ మరియు హర్యానా రెండు రాష్ట్రాల విద్యార్థులు పరస్పరం ఆయా రాష్ట్రాలను సందర్శిస్తున్నారు. అక్కడి సంస్కృతి, వంటకాలు మరియు జీవనశైలి గురించి తెలుసుకుంటున్నారు.
కార్యక్రమంలో భాగంగా హర్యానా గురించి తెలుసుకునేందుకు తెలంగాణకు చెందిన విద్యార్థుల బృందం ఈరోజు ఫరీదాబాద్లోని ఓ ప్రైవేట్ యూనివర్సిటీకి చేరుకుంది. ఈ బృందం హర్యానా రాష్ట్రంలో ఐదు రోజుల పర్యటిస్తుంది. ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్ ప్రెసిడెంట్ మరియు ఇతర అధికారులు వీడియో కాన్ఫరెన్సింగ్ ద్వారా ఈ విద్యార్థులకు 'ఏక్ భారత్, శ్రేష్ఠ భారత్' కార్యక్రమం యొక్క విశేషాలను వివరించారు. యూనివర్శిటీ వైస్-ఛాన్సలర్ సంజయ్ శ్రీవాస్తవ మాట్లాడుతూ 'ఏక్ భారత్ శ్రేష్ఠ భారత్' కార్యక్రమం కింద ఒకరి రాష్ట్రం గురించి మరొకరు తెలుసుకునే సువర్ణావకాశం లభించిందన్నారు. " మన విద్యార్థులు అక్కడికి వెళ్లి అక్కడి సంస్కృతిని నేర్చుకోవాలని, ఇతర రాష్ట్ర విద్యార్థులు ఇక్కడి సంస్కృతిని నేర్చుకోవాలని 2 రాష్ట్రాలకు బాధ్యతలు అప్పగించిన కార్యక్రమం జరుగుతోంది" అని ఆయన అన్నారు.
ఈ కార్యక్రమం కింద తెలంగాణ నుంచి వచ్చే విద్యార్థులకు కోసం ఏర్పాట్లు చేసినట్లు "ఏక్ భారత్ శ్రేష్ఠ భారత్" కార్యక్రమానికి యూనివర్సిటీ నోడల్ అధికారి డాక్టర్ గుర్జిత్ కౌర్ చావ్లా తెలియజేశారు. ఈ విద్యార్థులను రాష్ట్రంలోని వివిధ ప్రాంతాలకు తీసుకెళ్లి హర్యానా సంస్కృతి, భాష, జీవనశైలి, వంటకాలపై అవగాహన కల్పిస్తామని ఆమె తెలిపారు.
తెలంగాణ రాజధాని హైదరాబాద్ నుండి వచ్చిన ఉపాధ్యాయులు మరియు విద్యార్థులు మాట్లాడుతూ ఈ కార్యక్రమం ద్వారా హర్యానా సంస్కృతి, భాష, జీవనశైలి మరియు వంటకాలను తెలుసుకునే అవకాశం లభించిందని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో సుమారు 75 శాతానికి చేరిన కోవిడ్ రికవరీ రేటు
కోవిడ్ యాక్టివ్ కేసులను మించి కోలుకున్న పేషెంట్ల సంఖ్య
యాక్టివ్ కేసుల కన్నాసుమారు 16 లక్షల ఎక్కువగా కోలుకున్న కేసులు
అంతర్జాతీయంగా ఇండియాలో అత్యల్ప కోవిడ్ మరణాల రేటు, మరింత తగ్గిన మరణాలు
కోవిడ్ నుంచి కోలుకున్న వారి సంఖ్య క్రమంగా పెరుగుతుండడంతో ఇండియాలో కోవిడ్ నుంచి కోలుకున్న వారి రేటు సుమారు 75 శాతానికి చేరింది.
గత 24 గంటలలో కోవిడ్ నుంచి 57,989 మంది పేషెంట్లు కోలుకోవడంతో మొత్తం కోలుకున్న వారి సంఖ్య ఈరోజు 22,80,566 కు చేరింది.
దేశంలో కోవిడ్ నుంచి కోలుకున్న మొత్తం కేసుల సంఖ్య, యాక్టివ్ కేసులు  కన్న 16 లక్షలు ఎక్కువ .
గ్రాఫ్ లో సూచించినట్టు, సగటున రోజువారీగా కోలుకుంటున్న కోవిడ్ కేసులు న 15,018 ఉండగా 2020 ఆగస్టు 19-13 వారంలొ అది 60,557 గా ఉంది.
క్రమంగా నానాటికీ కోవిడ్ నుంచి కోలుకుంటున్న వారి సంఖ్య పెరుగుతుండడంతో దేశం వాస్తవ కేస్లోడ్ అంటే యాక్టివ్ కేసులు తగ్గుముఖం పట్టాయి. ప్రస్తుతం ఇది మొత్తం పాజిటివ్ కేసులలో కేవలం 23.24 శాతంగా మాత్రమే ఉంది. ఇది క్రమంగా మరణాల రేటు తగ్గడానికి కూడా కారణమైంది. ప్రస్తుతం దేశంలో 1.86 శాతం కేస్ ఫాటలిటీ రేటు  ఉంది. అంతర్జాతీయంగా ఇది అత్యల్పంగా ఉన్నదేశం మనది. దేశంలో పెద్ద ఎత్తున కోవిడ్ పరీక్షలు నిర్వహించడం, కోవిడ్ బాధితులను గుర్తించి వారికి సకాలంలో సమర్ధ చికిత్స అందించాలన్న కేంద్రప్రభుత్వ విధానం వల్ల ఇది సాధ్యమైంది.
కోవిడ్నుంచి కోలుకునే వారి శాతం పెరగడం, మరణాలరేటు తగ్గడాన్ని గమనించినపుడు , కోవిడ్ వ్యాప్తిని అరికట్టేందుకు ఇండియా చేపట్టిన సానుకూల వ్యూహాలు సత్ఫలితాలు ఇచ్చినట్టు తెలుస్తోంది.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in కు అలాగే @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
ప్రధాన మంత్రి కార్యాలయం
ఇ- శ్రమ్ లో 10 కోట్ల కు పైగా నమోదు లు జరగడం పట్ల సంతోషాన్ని వ్యక్తం చేసిన ప్రధాన మంత్రి
ఇ-శ్రమ్  లో 10 కోట్ల కు పైగా నమోదు లు జరగడం పట్ల ప్రధాన మంత్రి శ్రీనరేంద్ర మోదీ సంతోషాన్నివ్యక్తం చేస్తూ, ఈ పరిణామాన్ని దృఢ సంకల్పం నుంచి మొదలై, కార్య సాధన వరకు సాగిన యాత్ర అంటూ అభివర్ణించారు.
శ్రమ మరియు ఉపాధి శాఖ కేంద్ర మంత్రి శ్రీ భూపేంద్ర యాదవ్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ –
‘‘ఇదే కదా సంకల్పం నుంచి సిద్ధి వైపునకు  జరిగినటువంటి యాత్ర. దేశం లోని కోట్ల కొద్దీ శ్రమికుల మరియు కార్మికుల సామర్ధ్యం ప్రస్తుతం నవ భారతదేశాని కి ఆధార స్తంభం గా మారుతున్నది. వారికి సామాజిక సురక్ష ను కల్పించడం లోనే దేశం యొక్క పటిష్టమైనటువంటి భవిష్యత్తు దాగి ఉంది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 114.46 కోట్ల డోసులను అందించారు.
రికవరీ రేటు 98.28% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 11,242 మంది కోలుకున్నారు. దీంతో, కోలుకున్నవారి మొత్తం సంఖ్య 3,38,85,132 కు పెరిగింది.
గత 24 గంటల్లో 11,919 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,28,762.
మొత్తం కేసుల్లో క్రియాశీల కేసులు 1% కంటే తక్కువగా, 0.37% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 45 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 55 రోజులుగా 2% కన్నా తక్కువగా ఉంది.
ఇప్పటివరకు 62.82 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
మహారాణిరెండో ఎలిజాబెథ్ కన్నుమూత పట్ల సంతాపాన్నివ్యక్తం చేసిన ప్రధాన మంత్రి
మహారాణి రెండో ఎలిజాబెథ్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
మహారాణి రెండో ఎలిజాబెథ్ ను మన కాలం లోని ఒక మహోన్నత వ్యక్తి గా స్మరించుకోవడం జరుగుతుంది. ఆమె తన దేశాని కి మరియు ప్రజల కు ప్రేరణాత్మకమైనటువంటి నాయకత్వాన్ని అందించారు. ఆమె సార్వజనిక జీవనం లో గౌరవాన్ని మరియు సంయమనాన్ని కనబరిచారు. వారి కన్నుమూత వార్త నాకెంతో బాధ ను కలిగించింది. ఈ దు:ఖ ఘడియ లో వారి కుటుంబ సభ్యుల కు మరియు యునైటెడ్ కింగ్ డమ్ యొక్క ప్రజానీకాని కి నేను నా యొక్క సంతాపాన్ని వ్యక్తం చేస్తున్నాను.’’
“నేను 2015 వ సంవత్సరం లో మరియు 2018 వ సంవత్సరంలో నేను యు.కె. ను సందర్శించినప్పుడు, మహారాణి రెండో ఎలిజాబెథ్ తో మరచిపోలేనటువంటి సమావేశాల లో పాలుపంచుకొన్నాను. వారి స్నేహపూర్ణత్వాన్ని మరియు సహృదయత్వాన్ని నేను ఎన్నటికి కూడాను మరచిపోలేను. ఒక భేటీ సందర్భం లో, ఆమె తన వివాహ వేళ మహాత్మ గాంధీ బహుమతి గా ఇచ్చిన రుమాలు నాకు చూపించారు. నేను ఆ భావపూర్ణమైనటువంటి క్షణాన్ని సదా నా మనసు లో పదిలపరచుకొంటాను.’’ అని పేర్కొన్నారు.
Her Majesty Queen Elizabeth II will be remembered as a stalwart of our times. She provided inspiring leadership to her nation and people. She personified dignity and decency in public life. Pained by her demise. My thoughts are with her family and people of UK in this sad hour.
— Narendra Modi  September 8, 2022
I had memorable meetings with Her Majesty Queen Elizabeth II during my UK visits in 2015 and 2018. I will never forget her warmth and kindness. During one of the meetings she showed me the handkerchief Mahatma Gandhi gifted her on her wedding. I will always cherish that gesture. pic.twitter.com/3aACbxhLgC
— Narendra Modi  September 8, 2022
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సి ఎస్ ఐ ఆర్ - ఎన్ ఐ ఎస్ సి పి ఆర్ ఫిట్ ఇండియా ఫ్రీడమ్ పరుగు 3.0ని నిర్వహిస్తుంది
నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ - ఎన్ ఐ ఎస్ సి పి ఆర్, న్యూ ఢిల్లీ సంస్థ కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్  కి చెందిన ప్రయోగశాల, ఇది విధాన పరిశోధన మరియు సైన్స్ సమాచార సంబంధిత అధ్యయనాల విధులతో దేశానికి సేవలు అందిస్తుంది. కేంద్ర ప్రభుత్వం యొక్క ‘ఫిట్ ఇండియా మిషన్’ని బలోపేతం చేయడానికి, సి ఎస్ ఐ ఆర్ - ఎన్ ఐ ఎస్ సి పి ఆర్ 2022 అక్టోబర్ 2-31 మధ్యకాలంలో ‘ఫిట్ ఇండియా కార్యకలాపాలను నిర్వహిస్తోంది. ఈ ప్రయత్నంలో అనేక క్రీడా కార్యకలాపాలు నిర్వహిస్తారు.
నేడు, సి ఎస్ ఐ ఆర్ - ఎన్ ఐ ఎస్ సి పి ఆర్ సిబ్బంది, ప్రాజెక్ట్ అసోసియేట్లు, రీసెర్చ్ ఇంటర్న్లు, ఏ సి ఎస్ ఐ ఆర్ విద్యార్థులు, అవుట్సోర్స్ సిబ్బంది, స్నేహితులు మరియు కుటుంబ సభ్యుల తో 3 కిలోమీటర్ల దూరం ‘ఫిట్ ఇండియా ఫ్రీడమ్ పరుగు 3.0’ని నిర్వహిస్తోంది. సి ఎన్ ఐ ఎస్ సి పి ఆర్ డైరెక్టర్ ఇన్-ఛార్జ్ డాక్టర్ సుజిత్ భట్టాచార్య ఈ ఫిట్ ఇండియా ఫ్రీడమ్ పరుగు ను న్యూ ఢిల్లీ పూసా క్యాంపస్ నుండి ఉదయం 10:30 గంటలకు జెండా ఊపి ప్రారంభించారు. ఈ సందర్భంగా డాక్టర్ భట్టాచార్య మాట్లాడుతూ ఫిట్ ఇండియా పరుగు అనేది ఇన్స్టిట్యూట్లోని సిబ్బందికి మరియు ఇతర మానవ వనరులకు ఆరోగ్యం మరియు ఫిట్నెస్ కోసం అవగాహన కల్పించడానికి ఒక వినూత్న రీతిలో చేస్తున్న కార్యక్రమం అని అన్నారు. ఫిట్ ఇండియా మిషన్ కోసం సి ఎస్ ఐ ఆర్ - ఎన్ ఐ ఎస్ సి పి ఆర్ కమిటీ చైర్మన్, శ్రీ అశ్వనీ కుమార్ బ్రహ్మి ఫిట్ ఇండియా ఫ్రీడమ్ పరుగులో పాల్గొన్న వారందరికీ ప్రభుత్వం యొక్క సంబంధిత మార్గదర్శకాల గురించి వివరించారు. ఈ కార్యక్రమం లో డాక్టర్ మహమ్మద్ రైస్, డా. నరేష్ కుమార్, డా. ఎల్. పులమ్టే, డా. బి. ఎల్. గార్గ్, డా. సంధ్యా వాక్డికర్, డా. మధులికా భాటి, డా. సుమన్ రే, డా. పుష్పాంజలి త్రిపాఠి, డా. శివ నారాయణ్ నిషాద్ , డా. అరవింద్ మీనా, డా. మనీష్ మోహన్ గోర్, డా. మెహర్ వాన్, డా. పరమానంద బర్మన్ , శ్రీ రాజేష్ కుమార్ సింగ్ రోషన్, అడ్మినిస్ట్రేషన్ కంట్రోలర్, శ్రీ అజయ్ కుమార్, ఫైనాన్స్ & అకౌంట్స్ కంట్రోలర్, పంకజ్ గోస్వామి, అడ్మినిస్ట్రేటివ్ ఆఫీసర్ మరియు ఇన్స్టిట్యూట్ యొక్క ఇతర సిబ్బంది ఈ ఫిట్ ఇండియా పరుగులో చురుకుగా పాల్గొన్నారు. 200 మంది పైగా ఈ పరుగులో పాల్గొన్నారు
సి ఎస్ ఐ ఆర్ - ఎన్ ఐ ఎస్ సి పి ఆర్ క్రీడా కార్యకలాపాలలో చాలా చురుకుగా ఉంటుంది అలాగే అంతర్గత క్రీడా కార్యకలాపాలతో పాటు శాంతి స్వరూప్ భట్నాగర్ మెమోరియల్ టోర్నమెంట్లలో  క్రమం తప్పకుండా పాల్గొంటుంది. ఎస్ ఎస్ బి ఎం టీ సి ఎస్ ఐ ఆర్ స్పోర్ట్స్ ప్రమోషన్ బోర్డ్ ద్వారా వివిధ సి ఎస్ ఐ ఆర్ ఇన్స్టిట్యూట్ల భాగస్వామ్యాన్ని ఒకచోట చేర్చి నిబద్ధతతో కూడిన సి ఎస్ ఐ ఆర్ కుటుంబాన్ని నిర్మించడానికి, జట్టు స్ఫూర్తిని, నాయకత్వం మరియు అన్ని అసమానతలకు వ్యతిరేకంగా రాణించాలనే ఉత్సాహాన్ని సృష్టించేందుకు రూపొందించిన వేదిక. ఎస్ ఎస్ బి ఎం టీ క్రికెట్, వాలీబాల్, టేబుల్ టెన్నిస్, బ్యాడ్మింటన్, చెస్, క్యారమ్ మరియు బ్రిడ్జ్ ఆటలలో పోటీలు నిర్వహిస్తారు. సి ఎస్ ఐ ఆర్ - ఎన్ ఐ ఎస్ సి పి ఆర్ ఎస్ ఎస్ బి ఎం టీ లో క్రియాశీల సభ్యసంస్థ.
ఆర్థిక మంత్రిత్వ శాఖ
33% నుంచి 10 లక్షల కోట్లకు పెరిగిన మూలధన పెట్టుబడి వ్యయం
కేంద్ర సమర్ధవంతమైన మూలధన వ్యయం జిడిపిలో 4.5%
రాష్ట్రాలకు మరొక ఏడాది కొనసాగనున్న 50 ఏళ్ళ వడ్డీ రహిత రుణం
ప్రైవేటు పెట్టుబడుల కోసం వాటాదారులకు తోడ్పడనున్న మౌలిక సదుపాయాల ఆర్థిక సెక్రటేరియేట్
ఇటీవలి సంవత్సరాల సరళులను కొనసాగిస్తూ, ఉపాధి, వృద్ధికి చోదకంగా మూలధన పెట్టుబడిని భావిస్తూ కేంద్ర బడ్జెట్ 2023-24 మూలధన పెట్టుబడి వ్యయాన్ని పెంపును ప్రతిపాదిస్తోంది. ఈ విషయాన్ని బుధవారం పార్లమెంటులో బడ్జెట్ 2023-24ను ప్రవేశపెడుతూ కేంద్ర ఆర్దిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ పేర్కొన్నారు.
ఇటీవలి సంవత్సరాలలో గణనీయమైన పెరుగుదల అన్నది వృద్ధి సంభావ్యతను పెంపొందించేందుకు, ఉపాధి కల్పనకు ప్రైవేటు పెట్టుబడులను పోగుచేసి, అంతర్జాతీయంగా వీస్తున్న ప్రతిగాలులకు వ్యతిరేకంగా పరిపుష్టిని అందించేందుకు ప్రభుత్వం చేస్తున్న ప్రయత్నాలు గణనీయమైనవని శ్రీమతి సీతారామన్ అన్నారు.
వరుసగా మూడవ సంవత్సరం కూడా మూలధన పెట్టుబడి వ్యయాన్ని 33% నుంచి 10 లక్షల కోట్లకు పెంచాలని ఆర్థిక మంత్రి ప్రతిపాదించారు. ఇది 2019-20లో చేసిన వ్యయం కంటే మూడు రెట్లు ఎక్కువ కావడమే కాదు, జిడిపిలో 3.3% అవుతుంది.
సమర్ధవంతమైన మూలధన వ్యయం
రాష్ట్రాలకు గ్రాంట్స్-ఇన్-ఎయిడ్ ను అందించడం ద్వారా మూలధన ఆస్తులను సృష్టించే నిబంధనతో కేంద్రం ప్రత్యక్ష మూలధన పెట్టుబడి పెడుతూ పూరకంగా వ్యవహరిస్తోందని శ్రీమతి సీతారామన్ పేర్కొన్నారు. కేంద్ర సమర్ధవంతమైన మూలధన వ్యయం బడ్జెట్ రూ. 13.7 లక్షల కోట్లు, అంటే జీడిపిలో 4.5%గా ఉంటుందని ఆమె తెలిపారు.
రాష్ట్రాలకు వడ్డీరహిత రుణాల కొనసాగింపు
మౌలిక సదుపాయలలో పెట్టుబడులను ప్రోత్సహించేందుకు, పరిపూరకమైన విధాన చర్యల చేపట్టే రాష్ట్రాలకు ప్రోత్సాహకాలు ఇవ్వడం కోసం రాష్ట్ర ప్రభుత్వాలకు 50-ఏళ్ళ వడ్డీ రహిత రుణాలను మరొక ఏడాది ఇవ్వాలని ఆర్థిక మంత్రి ప్రతిపాదించారు. ఈ విషయమై వ్యయాన్ని చెప్పుకోదగిన స్థాయిలో రూ. 1.3 లక్షల కోట్లు పెంచనున్నారు.
మౌలిక సదుపాయాల ఆర్థిక సెక్రటేరియేట్
మహమ్మారి అణగిపోయిన కాలం తర్వాత ప్రైవేటు పెట్టుబడులు పెరుగుతున్నాయి ఆర్థిక మంత్రి తన బడ్జెట్ 2023-24 ప్రసంగంలో పేర్కొన్నారు. ప్రభుత్వరంగ వనరులపై ఎక్కువగా ఆధారపడిన రంగాలలో ప్రైవేటు పెట్టుబడులను ఆకర్షించేందుకు నూతనంగా ఏర్పాటు చేసిన మౌలిక సదుపాయాల ఆర్థిక సెక్రటేరియట్ రైల్వేలు, రహదారులు, పట్టణ మౌలిక సదుపాయాలు, విద్యుత్ సహా పలు మౌలిక సదుపాయాల రంగాలలో మరిన్ని ప్రైవేటు పెట్టుబడులను వాటాదారులందరికీ తోడ్పడుతుంది.
జల శక్తి మంత్రిత్వ శాఖ
గిరిజన ప్రాంతాల్లో జల్ జీవన్ మిషన్ స్థితిగతులు
గిరిజన ప్రాంతాలు, అటవీ, పర్వత ప్రాంతాల్లో మోటారు రహదారి ద్వారా చేరుకోలేని మారుమూల ప్రాంతాలు సహా దేశంలోని ప్రతి గ్రామీణ కుటుంబానికి 2024 నాటికి కుళాయి ద్వారా మంచి నీటి సరఫరాను అందించడానికి భారత ప్రభుత్వం రాష్ట్రాల భాగస్వామ్యంతో జల్ జీవన్ మిషన్  కింద హర్ఘర్ జల్ను అమలు చేస్తోంది.
జల్ జీవన్ మిషన్ను 2019 ఆగస్టులో ప్రకటించే సమయానికి 3.23 కోట్ల  గ్రామీణ కుటుంబాలకు మాత్రమే పంపు నీటి కనెక్షన్లు ఉన్నాయి. నేటివరకూ, అంటే 02.02.2023 నాటికి రాష్ట్రాలు/ కేంద్రపాలిత ప్రాంతాలూ అందించిన సమాచారం ప్రకారం గత మూడున్నర ఏళ్ళల్లో 7.83 కోట్ల కుటుంబాలకు పంపు నీటి కనెక్షన్లను అందించడం జరిగింది. దీనితో 02.02.2023 నాటికి దేశంలోని మొత్తం 19.36 గ్రామీణ కుటుంబాలలో దాదాపు 11.07 కోట్ల కుటుంబాలకు వారి గృహాలలో పంపునీటి సరఫరా చేస్తున్నారు.
మిషన్ కింద డెజర్ట్ డెవలప్మెంట్ ప్రోగ్రాం , డ్రాట్ ప్రోన్ ఏరియా ప్రోగ్రాం లో గల క్లిష్టమైన భౌగోళిక ప్రాంతాలకు 30% ప్రాముఖ్యతను, ఎస్సీ/ ఎస్టీ జనాభా ఎక్కువగా నివసిస్తున్న ప్రాంతాలకు 10%
నిధులు కేటాయిస్తున్న సమయంలో ప్రాముఖ్యతను ఇవ్వాలని నిర్ణయించారు. తద్వారా ఈ ప్రాంతాలను ప్రాధాన్యతలకు అనుగుణంగా కవర్ చేయాలన్నది లక్ష్యం. అదనంగా, మిషన్ను వేగవంతంగా అమలు చేసేందుకు జెజెఎం- ఎంఐఎస్లో , జెజెఎం డ్యాష్బోర్డులో  అత్యున్నత స్థాయిలో కేంద్ర మంత్రులు, రాష్ట్ర ముఖ్యమంత్రులు, కేబినెట్ కార్యదర్శులు, కార్యదర్శి, ఆయా రాష్ట్రాలు/ కేంద్ర ప్రభుత్వాల ఇన్ఛార్జ్ కార్యదర్శులతో క్రమబద్ధంగా సమీక్షా సమావేశాలను, సదస్సులను, వర్క్షాపులను, వీడియో కాన్ఫరెన్సులను, క్షేత్ర పర్యటనల ద్వారా ఆయా రాష్ట్రాలతో ఫాలోఅప్ లు, సమర్ధవంతమైన పర్యవేక్షణల కోసం ఏర్పాటు చేసింది.
గిరిజన కుటుంబాలకు అందించిన పంపునీటి కనెక్షన్ల వివరాలను కేంద్రం నిర్వహించడం లేదు. అయితే, రాష్ట్రాలు, కేంద్ర ప్రభుత్వ ప్రాంతాల వారీగా ఆయా రాష్ట్రాలలో, గిరిజన ప్రాంతాలలో గ్రామీణ కుటుంబాలకు 02.02.2023 నాటికి రాష్ట్రాలు, కేంద్ర పాలిత ప్రాంతాలు అందించిన పంపు నీటి కనెక్షన్ల సమాచారం జాబితాను జోడించిడమైంది.
ఈ సమాచారాన్ని రాజ్యసభలో అడిగిన ఒక ప్రశ్నకు జల్శక్తి శాఖ సహాయ మంత్రి శ్రీ ప్రహ్లాద్ సింగ్ ఇచ్చిన లిఖితపూర్వక సమాధానంలో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 64.51 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.21 కోట్లకుపైగా నిల్వలు, ఉపయోగించని డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
64,51,07,160
|
|
అందుబాటులోని నిల్వలు
|
|
5,21,37,660
64.51 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 5.21 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
కీర్తిశేషులైన శ్రీ లాల్ బహదూర్ శాస్త్రి జయంతి నేపథ్యంలో విజయ్ ఘాట్ వద్ద ఆయనకు ప్రధానమంత్రి నివాళి
కీర్తిశేషులైన శ్రీ లాల్ బహదూర్ శాస్త్రి జయంతి సందర్భంగా ఆయన సమాధి విజయ్ ఘాట్ వద్ద ప్రధానమంత్రి శ్రీ నరేంద్ర మోదీ ఈ రోజు నివాళి అర్పించారు.
ఈ మేరకు ‘ఎక్స్’ ద్వారా ఆ చిత్రాన్ని పోస్ట్ చేస్తూ పంపిన ఒక సందేశంలో:
“విజయ్ ఘాట్ వద్ద శ్రీ లాల్ బహదూర్ శాస్త్రికి నివాళి అర్పించాను” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
న్యూఢిల్లీలో మలేషియా-భారత్ 12వ రక్షన సహకార కమిటీ సమావేశం
- సహాధ్యక్షత వహించిన రక్షణ శాఖ కార్యదర్శి, మలేషియా డిప్యూటీ సెక్రటరీ జనరల్ 
మలేషియా-భారత్ డిఫెన్స్ కోఆపరేషన్ కమిటీ  12వ సమావేశం సెప్టెంబరు 19, 2023న న్యూఢిల్లీలో జరిగింది. ఈ సమావేశానికి రక్షణ కార్యదర్శి శ్రీ గిరిధర్ అరమనే, మలేషియా డిప్యూటీ సెక్రటరీ జనరల్ , శ్రీ మహ్మద్ యాని బిన్ దౌద్ సహ అధ్యక్షత వహించారు. ఈ సమావేశంలో, జూలై 27, 2023న జరిగిన సైనిక సహకారంపై సబ్ కమిటీ మరియు సెప్టెంబర్ 18, 2023న జరిగిన డిఫెన్స్ సైన్స్ టెక్నాలజీ అండ్ ఇండస్ట్రీ కోపరేషన్పై జాయింట్ సబ్ కమిటీ అనే రెండు సబ్-కమిటీ సమావేశాల ఫలితాలను సమీక్షించాయి. ఇరుదేశాల మధ్య ప్రస్తుతం ఉన్న రక్షణ సహకారాన్ని ఇరు పక్షాలు సమీక్షించాయి. ప్రాంతీయ సమస్యలతో సహా పరస్పర ప్రయోజనాలకు సంబంధించిన అంశాలపై రెండు దేశాలు విస్తృత చర్చలు జరిపాయి. ద్వైపాక్షిక రక్షణను మరింత విస్తరించేందుకు సమర్థవంతమైన, ఆచరణాత్మక కార్యక్రమాలను అన్వేషించారు. రెండు దేశాల మధ్య రక్షణ సహకారం యొక్క అన్ని అంశాలను నిర్వహించడానికి ఎంఐడీసీఓఎం మరియు రెండు సబ్కమిటీల మధ్య సంప్రదింపుల యంత్రాంగాన్ని మధ్యంతరంగా రూపొందించడానికి వ్యూహాత్మక వ్యవహారాల వర్కింగ్ గ్రూప్ ని స్థాపించడానికి ఇరు దేశాలు అంగీకరించాయి. సైబర్ భద్రత మరియు గ్లోబల్ కామన్స్కు సంబంధించిన సమస్యల వంటి అభివృద్ధి చెందుతున్న సహకార రంగాల దిశలో రెండు పక్షాలు కూడా దశలను స్పష్టంగా వివరించాయి. ముఖ్యంగా రక్షణ పరిశ్రమ, సముద్ర భద్రత మరియు బహుపాక్షిక సహకార రంగంలో ఇప్పటికే ఉన్న సహకార రంగాలను మెరుగుపరచడానికి మార్గాలను వారు గుర్తించారు. ఎంఐడీసీఓఎం సమయంలో రక్షణ కార్యదర్శి భారతదేశం మరియు మలేషియా మధ్య ప్రభుత్వ-స్థాయి నిశ్చితార్థం, ట్రై-సేవా సహకారం, శిక్షణ, యుఎన్ శాంతి పరిరక్షణ, ద్వైపాక్షిక వంటి విస్తృత రంగాలలో సహకారాన్ని విస్తరించడానికి మలేషియా వైపు నుండి ఎనిమిది అంశాల ప్రతిపాదనను పంచుకున్నారు. సేవల నిశ్చితార్థం, రక్షణ పారిశ్రామిక సహకారం, పరిశోధన & అభివృద్ధి మరియు ప్రాంతీయ/ ఉప-ప్రాంతీయ నిశ్చితార్థాలు సహకారం గురించి చర్చించారు, నౌకానిర్మాణం, నిర్వహణ ప్రణాళికలలో మలేషియా సాయుధ దళాలతో సహకరించే సామర్థ్యం, సామర్థ్యంతో దేశీయ రక్షణ పరిశ్రమ యొక్క సామర్థ్యాన్ని రక్షణ కార్యదర్శి ఈ సందర్భంగా ప్రధానంగా ప్రస్థావించారు. భారత రక్షణ పరిశ్రమ సామర్థ్యంపై మలేషియా విశ్వాసం వ్యక్తం చేసింది. రక్షణ పరిశ్రమ రంగంలో సహ-రూపకల్పన, సహ-ఉత్పత్తి మరియు సహ-అభివృద్ధి కోసం అవకాశాలను చర్చించింది. పరస్పర విశ్వాసం మరియు అవగాహన, ఉమ్మడి ఆసక్తులు మరియు ప్రజాస్వామ్యం & చట్ట నియమాల భాగస్వామ్య విలువల ఆధారంగా మెరుగైన వ్యూహాత్మక భాగస్వామ్యాన్ని పూర్తిగా అమలు చేయడానికి రెండు దేశాలు తమ నిబద్ధతను పునరుద్ఘాటించాయి. పర్యటనలో భాగంగా, మలేషియా ప్రతినిధి బృందం డీఆర్డీఓ అధికారులతో కూడా పరస్పరం ఆసక్తి ఉన్న ప్రాంతాలను గుర్తించి చర్చించారు. మజగావ్ డాక్యార్డ్ లిమిటెడ్ మరియు వెస్ట్రన్ నేవల్ కమాండ్ హెడ్క్వార్టర్స్లో పరస్పర చర్యల కోసం ప్రతినిధి బృందం సెప్టెంబర్ 20, 2023న ముంబయిని సందర్శించనున్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కోవిడ్ కర్ఫ్యూ/లాక్డౌన్ల సమయంలో అక్రమ నిల్వలపై ఉక్కుపాదం
ఆహార పదార్థాలు/మందులు, శుభ్రత ఉత్పత్తులుసహా
ఇతర నిత్యావసరాలు-సేవలు సముచిత ధరల్లో అందుబాటు, సరఫరాకు
రాష్ట్ర ప్రభుత్వాలు చర్యలు చేపట్టాలని కేంద్ర ప్రభుత్వం సూచన;
అనవసర భయాలతో నిత్యావసరాల కొనుగోళ్లపై ప్రజల్లో అవగాహనకు రాష్ట్ర/కేంద్రపాలిత ప్రాంతాల ప్రభుత్వాలు కార్యక్రమాలు నిర్వహించాలి;
ఈ అంశాలపై రాష్ట్ర ఆహార-వినియోగదారు వ్యవహారాల శాఖల
ముఖ్య కార్యదర్శులతో జాతీయ స్థాయి సమావేశంలో ఆదేశాలు
ప్రపంచ మహమ్మారి వ్యాప్తి నేపథ్యంలో కర్ఫ్యూ/లాక్డౌన్ ఆంక్షలు అమలులో ఉన్నపుడు నిత్యావసరాల అక్రమ నిల్వదారులపై ఉక్కుపాదం మోపాలని కేంద్ర ఆహార-వినియోగదారు వ్యవహారాల మంత్రిత్వశాఖ అన్ని రాష్ట్ర/కేంద్రపాలిత ప్రభుత్వాలకు స్పష్టం చేసింది. తదనుగుణంగా అన్ని వస్తుసేవలు సజావుగా సరఫరా అయ్యేవిధంగా చర్యలు చేపట్టాలని సూచించింది. ఈ మేరకు అన్ని రాష్ట్రాల/కేంద్రపాలిత ప్రాంతాల ఆహార-వినియోగదారు వ్యవహారాల శాఖ ముఖ్య కార్యదర్శులతో ఇవాళ సమావేశం నిర్వహించింది. ఈ సందర్భంగా దేశమంతటా నిత్యావసరాల లభ్యత, ధరల పరిస్థితిపై కేంద్ర ఆహార-వినియోగదారు వ్యవహారాలు-ప్రజాపంపిణీ మంత్రిత్వశాఖలోని వినియోగదారు వ్యవహారాల విభాగం అదనపు కార్యదర్శి నిధి ఖారే సమీక్షించారు. ఆయా రాష్ట్రాల్లోని వివిధ రకాల మండీలకు నిత్యావసరాల రాక, ధరలపై సమాచారం అన్ని రాష్ట్రాలు/కేంద్రపాలిత ప్రాంతాలకూ అందజేయబడింది.
ఆహార పదార్థాలు/మందులు, శుభ్రత ఉత్పత్తులు, అత్యవసర సేవల సరఫరా, ధరలు పెంచకుండా, సముచిత ధరల్లో అందుబాటులో ఉండేవిధంగా చూడటంపైనా సమావేశం చర్చించింది. దీనికి తగినట్లు గిరాకీ/సరఫరాల మధ్య అంతరం ఏర్పడే పరిస్థితి నివారణ దిశగా అన్ని రాష్ట్రాలు/కేంద్రపాలిత ప్రాంతాల్లో రాష్ట్ర-జిల్లా స్థాయులలో నిఘా, నిబంధనల అమలుకు చర్యలు తీసుకోవాలని సూచించబడింది. ఆ మేరకు ఆహార-పౌరసరఫరాలు, తూనికలు-కొలతలు, ఆహార భద్రత, ఆరోగ్యం, పోలీసు తదితర శాఖల సమన్వయంతో సంయుక్త బృందాలను ఏర్పాటు చేయాలని కేంద్రం సూచించింది. దీంతోపాటు లేనిపోని భయాలతో నిత్యావసరాల వస్తువుల మితిమీరిన కొనుగోళ్లపై ప్రజలకు అవగాహన కల్పించేందుకు ప్రచార కార్యక్రమాలు చేపట్టాలని ఆదేశించింది.
నిత్యావసరాల సరఫరా నిర్వహణలో భాగంగా అనైతిక విక్రయాలకు పాల్పడే వ్యాపారులు, అక్రమ నిల్వదారులపై చర్యలు తీసుకునే అధికారం రాష్ట్రాలు/కేంద్రపాలిత ప్రాంతాల ప్రభుత్వాలకు ఉందని సమావేశంలో ఉన్నతాధికారులు స్పష్టం చేశారు. నిత్యావసరాల వస్తువుల చట్టం-1955లోని సెక్షన్ 3 ప్రకారం... నిత్యావసరాల వస్తూత్పత్తి, సరఫరా, పంపిణీ వగైరాలను నియంత్రించే అధికారం ఉంటుంది. కాబట్టి ఇదే అధికారాలు రాష్ట్రాలు/కేంద్రపాలిత ప్రాంతాలకు దఖలుపరచబడ్డాయి. ఇక ‘నల్లబజారు నిరోధం, నివారణ-నిత్యావసర వస్తువుల సరఫరా-నిర్వహణ చట్టం-1980లోని సెక్షన్ 3 ప్రకారం- సమాజానికి అవసరమైన నిత్యావసర వస్తువుల నిర్వహణ చట్టానికి విరుద్ధంగా వ్యవహరించే ఏ వ్యక్తినైనా గరిష్ఠంగా 6 నెలలదాకా నిర్బంధించవచ్చు.
‘‘నిత్యావసర వస్తువుల చట్టం-1955’’తోపాటు ‘‘నల్లబజారు నిరోధం, నివారణ-నిత్యావసర వస్తువుల సరఫరా-నిర్వహణ చట్టం-1980’’లను కేంద్ర మంత్రిత్వశాఖ పరిధిలోని వినియోగదారు వ్యవహారాల విభాగం అమలు చేస్తుంది. ప్రజలకు సహేతుక ధరతో నిత్యావసరాల లభ్యతకు భరోసాతోపాటు అనైతిక వ్యాపారులు, అక్రమ నిల్వదారుల నుంచి వినియోగదారుల రక్షణ కోసం ఈ రెండు చట్టాలూ రూపొందించబడ్డాయి.
ప్రధాన మంత్రి కార్యాలయం
పూణేలోని సీరం ఇన్స్టిట్యూట్ ఆఫ్ ఇండియాను సందర్శించిన - ప్రధానమంత్రి
ప్రధానమంత్రి శ్రీ నరేంద్రమోదీ పూణేలోని సీరం ఇనిస్టిట్యూట్ ఆఫ్ ఇండియాను సందర్శించి, సంస్థకు చెందిన శాస్త్రవేత్తల బృందంతో సంభాషించారు. టీకా తయారీని మరింత వేగవంతం చేయడానికి వారు ఏవిధమైన ప్రణాళిక అమలుచేస్తున్నదీ, దానిపై, ఇప్పటివరకు వారు సాధించిన పురోగతి వివరాలను, శాస్త్రవేత్తలు, ప్రధానమంత్రికి తెలియజేశారు.
ఈసందర్భంగా, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "సీరం ఇన్స్టిట్యూట్ ఆఫ్ ఇండియా సంస్థలోని శాస్త్రవేత్తల బృందంతో మంచి సంభాషణ జరిగింది. టీకా తయారీ ప్రక్రియను మరింత వేగవంతం చేయడానికి వారు పాటిస్తున్న ప్రణాళికల వివరాలనూ, దానిపై వారు ఇప్పటివరకు సాధించిన పురోగతి వివరాలనూ శాస్త్రవేత్తలు తెలియజేశారు. వారి తయారీ సదుపాయాలను కూడా పరిశీలించాను.” అని పేర్కొన్నారు.